27/08/2021 | Administración LocalMunicipal
Oleiros
Persoal
Convocatoria para cubrir unha praza de policía local por comisión de servizos

Convocatoria e publicación das bases para cubrir unha praza de policía local por comisión de servizos, aprobada por resolución da segunda tenente de alcalde delegada de Persoal, nº 2021004111, do 23 de agosto de 2021, ditada en uso das competencias atribuídas polo Decreto da alcaldía nº 2019002619, do 20 de xuño: O obxecto da convocatoria é a provisión, en comisión de servizos de carácter voluntario, dun posto de Policía Local.1. Sistema selectivo Concurso.2. Características do posto, período e retribucións Número de postos: 1 Denominación: Policía local Escala: básica Categoría: policía Subgrupo: C1 Nivel de complemento de destino: 18 Período de duración: Un ano natural desde a toma de posesión ou ata a reincorporación do seu titular ou cobertura definitiva, prorrogable por un máis. Esta convocatoria será obxecto de publicación no Boletín Oficial da Provincia da Coruña 3. Requisitos das persoas aspirantes a) Ter a condición de persoal funcionario de carreira, con un mínimo de dous anos de antigüidade, pertencente á escala básica, categoría Policía local, de corpos da Policía Local da Comunidade Autónoma de Galicia en situación de servizo activo, faltándolle polo menos dous anos para o pase á situación de xubilación. b) Contar co informe previo e favorable do Concello de orixe. c) Non padecer enfermidade ou defecto físico ningún que lle impida o normal exercicio das funcións propias como Policía Local. d) Non estar suspendido/a nin inhabilitado/a para o exercicio de funcións públicas. e) Carecer de anotacións por faltas graves ou moi graves no seu expediente persoal, en virtude de resolución firme. Non se terán en conta as canceladas. f) Non atoparse afectado/a nun procedemento administrativo ou xudicial que sexa ou poida ser incompatible co exercicio das súas funcións. g) Carecer de antecedentes penais por delitos dolosos. h) Estar en posesión dos permisos de condución das clases A2 e B, en vigor. Todos os requisitos deberán cumprirse no último día do prazo de presentación de solicitudes e manterse durante todo o proceso selectivo e ata o momento, no seu caso, da toma de posesión.4. Solicitudes 4.1. O prazo de presentación de solicitudes será de 10 días hábiles, contados a partir do día seguinte ao da publicación do anuncio da presente convocatoria no Boletín Oficial da Provincia da Coruña. Os restantes anuncios e actos publicaranse no taboleiro de anuncios do Concello e na páxina web municipal.4.2. As solicitudes presentaranse preferiblemente por vía electrónica a través do rexistro na sede electrónica do Concello de Oleiros (Sede electrónica -> Servizos xerais -> Rexistro electrónico -> Solicitude xenérica). 4.3. Opcionalmente, poderanse presentar as solicitudes de xeito presencial en calquera dos lugares e rexistros establecidos na normativa reguladora do procedemento administrativo común.4.4. Para a presentación das solicitudes poderá empregarse calquera dos mecanismos de identificación e sinatura admitidos pola sede electrónica do Concello de Oleiros.5. Admisión de persoas aspirantes e calendario de realización das probas.5.1. Unha vez rematado o prazo de presentación de instancias, o alcalde ou o órgano delegado ditará a resolución que aproba a listaxe provisional de persoas admitidas e excluídas para este proceso, que se fará pública no taboleiro de anuncios do Concello e, aínda que sen carácter preceptivo, na páxina web municipal (www.oleiros.es), conferíndose un prazo de cinco días hábiles desde a dita publicación para os efectos de reclamacións nos termos do art.68 da Lei 39/2015, do 1 de outubro, de procedemento administrativo común das administracións públicas.5.2. As reclamacións, se as houbese, serán resoltas na resolución que aproba a listaxe definitiva que se publicará do mesmo xeito que a provisional.5.3. Nesta mesma resolución figurará a composición do tribunal e a data de realización da valoración dos méritos.6. Documentación a presentar 6.1. Documentación: a) O DNI ou NIE da persoa solicitante. b) O DNI ou NIE da persoa representante, de ser o caso. c) O NIF da entidade representante, de ser o caso. d) A instancia normalizada (unicamente no caso de que non se presente a solicitude por vía electrónica). Poderase descargar na páxina web do Concello, no seguinte enlace: http://www.oleiros.org/web/concello-oleiros/c-participacion-rrhh/rr-hh. e) A certificación, emitida polo funcionario competente, do Concello de orixe que acredite que cumpre os requisitos esixidos nas bases 3. a), e 3. e). Tamén deberá figurar o tempo de prestación de servizos como policía local no Concello e, no seu caso, a prestación de servizos noutros postos na Administración Pública. f) A Certificación expedida por la Secretaría do Concello de procedencia do acordo ou resolución do órgano competente declarando a conformidade de que a persoa interesada poida ser nomeada en comisión de servizos no suposto de ser seleccionado -de acordo coa base 3. b)-. g) Unha declaración xurada indicando que cumpre os requisitos establecidos nas bases 3. c), 3. b) e 3 f). h) Os permisos de conducir das clases A2 e B. i) A declaración xurada de compromiso de portar armas e de usalas nos casos previstos pola Lei. j) A certificación expedida polo Rexistro Central de Penados e Rebeldes que acredite o cumprimento do requisito esixido na base 3. g). k) A relación de méritos alegados e os seus documentos acreditativos.6.2. Esta documentación presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada.6.3. Opcionalmente, as persoas interesadas poderán presentar a documentación complementaria de xeito presencial en calquera dos lugares e rexistros establecidos na normativa reguladora do procedemento administrativo común.7. Proceso de selección.7.1. O procedemento de selección será o de concurso de méritos, de acordo co baremo establecido no punto seguinte. Ademais, realizarase unha entrevista profesional ás persoas aspirantes. Baremo para o concurso de méritos 1. Titulacións académicas: 1.1. Título universitario de posgrao, doutor ou equivalente: 3,00 puntos.1.2. Título universitario de grao, licenciado, arquitecto, enxeñeiro ou equivalente: 2,00 puntos.1.3. Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos.1.4. Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE no que se publica. Só se valorarán os títulos antes citados, non os cursos realizados para a súa obtención.2. Antigüidade: Para os efectos de valoración da antigüidade só serán tidos en conta os servizos prestados como funcionario de carreira.2.1. Por cada ano de servizos, ou fracción superior a seis meses, prestados nos corpos de policía local: 0,20 puntos.2.2. Por cada ano de servizos, ou fracción superior a seis meses, prestados noutros corpos e forzas de seguranza: 0,10 puntos.2.3. Por cada ano de servizos, ou fracción superior a seis meses, prestados noutros corpos das administracións públicas: 0,05 puntos.3. Formación e docencia.3.1. Formación profesional continua: a) Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: Cada hora presencial en actividades con exame de aproveitamento: 0,025 puntos. Cada hora a distancia en actividades con exame de aproveitamento: 0,020 puntos. Cada hora en actividades formativas de asistencia presencial: 0,015 puntos. Cada hora en actividades formativas de asistencia en formación en liña: 0,010 puntos. b) Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: Ata 20 horas lectivas: só asistencia 0,20 puntos; aproveitamento 0,30 puntos. Entre 21 e 40 horas lectivas: só asistencia 0,35 puntos; aproveitamento 0,50 puntos. Entre 41 e 70 horas lectivas: só asistencia 0,45 puntos; aproveitamento 0,65 puntos. Entre 71 e 100 horas lectivas: só asistencia 0,50 puntos; aproveitamento 0,75 puntos. Entre 101 e 200 horas lectivas: só asistencia 0,75 puntos; aproveitamento 1,00 puntos. Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, salvo que transcorrese un período superior a cinco anos desde a finalización do primeiro curso e os cursos necesarios para a obtención das titulacións da epígrafe 1 do anexo III da orde da consellería de Presidencia, Administracións Públicas e Xustiza, do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, nin a superación de materias deles.3.2. Docencia: a) A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo das forzas e corpos de seguranza, valoraranse por hora impartida a razón de: Cada hora en actividades formativas de asistencia presencial: 0,020 puntos. Cada hora en actividades de formación en liña: 0,015 puntos. b) A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: Cada hora en actividades formativas de asistencia presencial: 0,015 puntos. Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde que se impartiu. Estes méritos deberán acreditarse dentro do prazo de presentación de solicitudes, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso.4. Distincións e recompensas oficiais: 4.1. Placa individual ao mérito da policía local: 2,00 puntos.4.2. Placa colectiva ao mérito da policía local: 1,5 puntos.4.3. Medalla ao mérito da policía local: 1,00 punto.4.4. Medalla ou cruz ao mérito policial doutros corpos: 0,75 puntos.4.5. Distincións do órgano colexiado competente do concello: 0,25 puntos.5. Idiomas: 5.1. O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos. Certificado de superación do ciclo elemental: 1,00 puntos. Certificado de superación do ciclo superior: 2,00 puntos. b) Niveis. Certificado superación nivel básico: 0,65 puntos. Certificado superación nivel intermedio: 1,30 puntos. Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten.5.2. Lingua galega: a) Celga 1: 0,25. b) Celga 2: 0,50. c) Celga 3: 0,75. d) Celga 4: 1,00. e) Anterior curso de iniciación: 0,75. f) Anterior curso de perfeccionamento: 1,00. g) Linguaxe administrativa nivel medio: 1,50. h) Linguaxe administrativa nivel superior: 2,00. Só se terá en conta o título de máis nivel dos que se acrediten. Entrevista profesional Realizarase unha entrevista ás persoas aspirantes á que se lle asignará unha puntuación máxima de 10 puntos, que versará sobre a experiencia profesional, aclaracións que se consideren necesarias en relación coa documentación achegada para xustificar os méritos alegados e á súa adecuación ás funcións específicas do posto, sendo necesario acadar 3 puntos para ter superada esta proba. Remate do procedemento, desempates, nomeamento, toma de posesión e listaxe de reserva: Unha vez realizada a valoración e a entrevista, o órgano de selección elevará a proposta de nomeamento á persoa que acade a maior puntuación, que deberá tomar posesión no prazo máximo de 3 días desde a notificación do nomeamento. Tendo en conta que nos corpos de Policía Local de Galicia existe infrarrepresentación feminina, no suposto de empate nas puntuacións de dous ou máis aspirantes, acudirase por orde aos seguintes criterios ata que se resolva: a) Criterio de desempate recollido no artigo 49 do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, segundo o cal o empate se resolverá a favor da muller. b) Maior puntuación no apartado de antigüidade. c) Maior puntuación no apartado de formación e docencia. d) Maior puntuación no apartado de titulacións académicas. e) En último lugar, o empate dirimirase por sorteo entre as persoas implicadas. As persoas que non obteñan o posto, pasarán a formar parte dunha listaxe de reserva (en orde de puntuación descendente) á que se acudirá nos casos de que se faga necesaria a cobertura de novas comisión de servizo. Tamén se acudirá á listaxe de reserva cando a persoa aspirante non realice a toma de posesión no prazo indicado, proporase ao/á seguinte aspirante por orde de puntuación. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Oleiros, 24 de agosto de 2021 A segunda tenente de alcalde delegada de Persoal (Decreto da alcaldía nº 2019002619, do 20 de xuño). Alejandra Estefania Juan Gregorio Margineanu Laker